NaiveNeuron/SloPal huggingface dataset:
Kotleba, Marian, poslanec NR SR (2019-02-06):
Rasťo, ďakujem ti za tvoje vystúpenie. Ja mám teraz na teba takú jednu špeciálnu otázku, pretože možno mnohí neviete, ešte dnes sa koná v Bratislave medzinárodná konferencia o boji proti antisemitizmu za účasti špeciálneho amerického splnomocnenca. Táto konferencia bola zvolaná do Bratislavy z dôvodu, že za celý minulý rok bolo na celom svete zabitých 13 Židov, 13 Židov. Konferencie po Európe, po celom svete, lebo treba poukazovať na toto obrovské riziko, a sedem tisíc zabitých, legálne zabitých slovenských detí každý rok. A v podstate všetci sa tvária, že úplne je všetko v pohode. Obrovský kontrast, obrovský kontrast, ktorý by nás mal len vyzvať alebo posilniť k tomu, aby sme ešte viac bojovali za ochranu týchto detí. A preto, Rasťo, ja sa chcem teba spýtať ako jedného z predkladateľov a zároveň nášho člena v Ústavnoprávnom výbore Národnej rady Slovenskej republiky, či by sa zlepšenie, nami navrhované zlepšenie ochrany života nenarodených detí dotklo aj všetkých detí rodičov cigánskych a židovských na Slovensku. Povedz ty ako člen ústavnoprávneho výboru. Aby navždy skončili hlúpe poznámky o nejakej genocíde, fašizme, holokauste a veciach, ktoré ľudia, ktorí nechcú podporiť tieto veci, používali ako nejaké barličky, lebo nie je lepšie, nie je lepšie miesto a lepší čas odpovedať na túto otázku inokedy ako dnes.
Kollár, Jozef, poslanec NR SR (2010-11-04):
Ďakujem pekne, pán predsedajúci. Vážené panie poslankyne, páni poslanci, vážený pán podpredseda vlády, dovoľte mi, aby som podal informáciu spravodajcu Výboru Národnej rady pre financie a rozpočet k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 497/2009 Z. z. Ako už bolo povedané, ide o skrátené legislatívne konanie o vládnom návrhu zákona. Predseda Národnej rady Slovenskej republiky svojím uznesením č. 153 zo 4. novembra tohto roku pridelil nášmu výboru uvedený vládny návrh. Výbor so skráteným legislatívnym konaním súhlasil na dnešnom zasadnutí a prijal uznesenie č. 46 zo 4. novembra 2010 a odporučil Národnej rade podľa § 89 ods. 1 zákona o rokovacom poriadku súhlasiť s návrhom vlády na skrátené legislatívne konanie. Na základe uvedeného podávam návrh uznesenia, aby Národná rada súhlasila so skráteným legislatívnym konaním a prosím, pán predsedajúci, otvorte rozpravu k tomuto bodu. Ďakujem.
Hraško, Igor, poslanec NR SR (2014-11-08):
Pán kolega Frešo, vidíte, stále je to, stále je to o odvádzaní pozornosti. vy ste tuná tiež ešte zdôraznili niektoré veci, ktoré sme my už tuná v rozprave povedali, poukázali ste na ďalšie neduhy, ale niektorým to stále nedochádza, stále im to nedochádza. Vy poviete, že človek, keď ide do nemocnice, musí si doniesť toaletný papier. Už v roku 2010 pri pôrode moja manželka, musel som jej doniesť do nemocnice rolku toaletného papiera. A darmo sa tu bude niekto vyškierať, že ako je to možné, že toaletný papier do nemocnice. No normálne! Asi už niekto nebol dávno v nemocnici. Treba sa ísť tam pozrieť ako pacient, urobte si niečo. Takže naozaj niektorým absolútne nedochádzajú tieto skutočnosti a stále odvádzajú pozornosť od podstatného problému, a tým je rozkrádanie tohto štátu za pomoci tých, ktorí schvaľujú zákony, ktoré to všetko umožňujú. Ja som to už dneska hovoril, všetko je v súlade so zákonom, ale tie zákony tuná schvaľujú vládni poslanci vládneho zlepenca a sociálnej demokracie a tí sú za to zodpovední. To je tá zodpovedná vláda veľkej jednoty, ktorá sa ale už postupne rozpadá, pretože už to u nich vrie, ako sa hovorilo v jednom filme, „dávám bolševikům maximálně rok“ a uvidíme, ako to dopadne.
Paška, Pavol, predseda NR SR (2014-09-16):
Ďakujem pekne, pán spravodajca. Otváram rozpravu. Mám písomné prihlášky do rozpravy od pánov poslancov Mihála, Hlinu, Kollára, Beblavého, Chrena, Švejnu a Hudackého. Pán poslanec Mihál, nech sa páči.
Frešo, Pavol, poslanec NR SR (2014-11-10):
Ďakujem veľmi pekne, pani predsedajúca. Vážený pán minister, pozorne som si vypočul váš príhovor. Ale je to príhovor človeka, ktorého porazili. Je to príhovor človeka, ktorý možno mal podobné, viac sebavedomé príhovory, keď hovoril svojmu premiérovi, že je výborný kandidát na prezidenta, že v každom prípade uspeje, že ho Slovensko chce, Slovensko ho miluje, že ho postavil na nohy a podobné záležitosti a že teda Slovensko ho potrebuje a že je pripravený pre Slovensko. To boli vaše slová, ktorými ste oblepili celé Slovensko. A ľudia urobili to, čo robia v tejto chvíli, že jednoducho vám neveria. Sedíme tu preto, lebo aj na vašich poslancov a, samozrejme, aj na nás a celá verejnosť takmer unisono je totálne pobúrená, ako môžete bohatnúť alebo môžete nechať bohatnúť schránkové firmy s neznámymi vlastníkmi kdesi v daňových rajoch, z toho, že ľudia majú byť chorí, respektíve ľudia majú mať predražené zdravotníctvo. O tom je celá táto schôdza. Nikomu nevysvetlíte, že v nemocnici niet toaletného papiera, ale zato je tam trikrát predražené cétečko. Môžete robiť kampaň, akú chcete, môžete oblepiť Slovensko, čím chcete, ale toto nevysvetlíte, že ten miliónový vývar, ktorý je v tejto chvíli za Piešťany zazmluvnený, ide do vrecka neznámemu, v úvodzovkách, investorovi, ktorého ani vy neviete, z Belize, ďakujem, ktorého ani vy neviete vypátrať. Pán minister, ste v nezávideniahodnej situácii. Obhajujete, skutočne obhajujete ľudí, ktorí bohatnú na nešťastí iných ľudí, a ľudia to tak cítia. Obhajujete ľudí, ktorí sa nevedia, poviem to úplne otvorene, dojesť všetkých tých peňazí a potrebujú ešte miliónový vývar z cétečka v Piešťanoch. Je to hanba!
B. Bugár, podpredseda NR SR: (2003-10-22):
(Hlasovanie.) Prítomných 137 poslancov, za návrh 126, proti 1, zdržalo sa 10 poslancov. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Ďakujem, pani poslankyňa. Pristúpime k hlasovaniu o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 390). Pán poslanec Muránsky, nech sa páči, môžete uvádzať jednotlivé hlasovania.
Kamenický, Ladislav, poslanec NR SR (2022-05-03):
Ďakujem pekne. Pán primátor, kolega Vilko Záhorčák, chcem ti poďakovať za to, ako si nám urobil taký historický exkurz toho, čo sa dialo v 50. rokoch a myslím si, že je to veľké memento tomu, čo sa momentálne deje na Slovensku. Ak si dobre pamätám, v ´89. roku tu všetci štrngali kľúčmi za to, aby bola sloboda slova, aby boli, bol tu právny štát, aby každý si mohol povedať to, čo chce, a podobne ako v 50. rokoch sa tu dejú procesy, ktoré sú presne proti tomu, za čo tu niektorí sa tvária, že veľmi silne bojovali. V 50. rokoch, áno, pekne si popísal tie tri etapy, kde teda tú prvú etapu, tzv. revanš, vyrovnávanie účtov medzi jednotlivými aktérmi tohto politického boja. Potom tu boli politické súdy v roku ´50 až ´52, kde sa stíhali od národných socialistov, sociálnych demokratov, kresťanských demokratov a až po tzv. buržoáznych nacionalistov, ktorých tu vládna moc si vytvorila, a nezabudol si spomenúť aj cirkev, ktorá bola prenasledovaná, aj to v duchu toho, toho výroku, o ktorom sme viackrát hovorili, že keď zatvárali odborárov, tak mlčal som, lebo som nebol odborár, keď zatvárali komunistov, tak isto som mlčal, lebo som nebol komunista a keď zatvárali Židov, tak isto som mlčal, lebo nebol som Žid a až zatvorili mňa a už sa ma nemal kto zastať. Čiže toto momentálne sa tu momentálne deje. Ide sa tu likvidovať, ĽSNS sa v podstate už pomaličky podarilo zlikvidovať. REPUBLIKA sa ide likvidovať, celý SMER sa chce zlikvidovať. Čiže celá opozícia sa zlikviduje a potom tu má vládnuť táto zločinecká skupina, ktorá, ktorí si hovo... (Prerušenie vystúpenia časomerom.)
M. Číž, podpredseda NR SR: (2006-09-07):
Vážené kolegyne, kolegovia, pristúpime k druhému čítaniu o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov, ktorý prerokúvame v skrátenom legislatívnom konaní. Vládny návrh zákona ste dostali pred prvým čítaním ako tlač 62 a spoločnú správu výborov máte pod č. 62a. Poprosím ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona v druhom čítaní odôvodnila.
Grendel, Gábor, podpredseda NR SR (2020-09-23):
S faktickou poznámkou pán poslanec Dostál.
Glváč, Martin, podpredseda NR SR (2017-04-06):
(Povedané súbežne s rečníkom.) Pán poslanec Poliačik!
Grendel, Gábor, podpredseda NR SR (2021-07-25):
Prezentujme sa a hlasujme. (Hlasovanie.) Prítomných 133 poslancov, za 129, proti nikto, zdržali sa 4, hlasovali všetci prítomní. Konštatujem, že sme tento návrh schválili. Kolegyne, kolegovia, ďakujem vám za účasť na 35. schôdzi, ktorú vyhlasujem za skončenú. Z technických dôvodov musíme teraz hodinu počkať kvôli nahrávaniu schôdze nasledujúcej, takže začiatok 36. schôdze bude o hodinu, o 10.18 hod. Skončila sa schôdza, pán poslanec. Povedal som, že vyhlásil som za skončenú. (Rokovanie 35. schôdze NR SR sa skončilo o 9.18 hodine.) (Po skončení rokovania 35. schôdze NR SR a po prestávke sa začalo rokovanie 36. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
M. Číž, podpredseda NR SR: (2007-12-06):
Teraz vystúpi pán poslanec Martin Fronc a pripraví sa pán poslanec Ivan Mikloš.
Mihál, Jozef, poslanec NR SR (2016-05-25):
Ďakujem. Takisto ako kolegyňa predrečníčka a kolegyňa navrhovateľka súhlasím s vecným zámerom zákona, ktorý bol predložený, a to nevyplatiť spätne zadržané prídavky na dieťa v prípade, že ide o záškoláctvo. Ak tam niekto vidí, ako sa hovorí, legislatívno-technické nedostatky, tak nech na ne upozorní, ale to nie je dôvod, aby sa tento vecný zámer spochybnil. Ak tam niekto vidí legislatívno-technické nedostatky, nech zahlasuje v prvom čítaní za tento zákon, a máme 30 dní na to, aby sme sa o tom na pôde parlamentu bavili. My sme opoziční poslanci, to znamená pre nás podľa všetkých pravidiel začína oficiálna časť legislatívnej práce predložením návrhu zákona do prvého čítania. Čiže nejaké tie kuloárne debatky a podobne, to je síce možné, ale o tom nenájdeme v žiadnom predpise ani slovo, že by to bola povinnosť absolvovať predtým, ako opozičný poslanec návrh zákona predloží. A ešte si dovolím jednu poznámku, ktorá nepriamo súvisí s problematikou, kde som sám v konflikte záujmov, pretože poberáme prídavky na dieťa. Hovorím o úžasnej veci, ktorú predošlá vláda schválila, a má v tom prsty aj bývalý štátny tajomník Burian, § 14 ods. 2, podľa ktorého je rodič v čase, kedy dieťa dosiahne tri roky, je povinný byrokratickou povinnosťou nahlasovať nezmyselne na úrad práce, akým spôsobom sa ďalej bude o dieťa starať. Ťuk, ťuk, ťuk, priznám sa, že máme 3,5-ročné dieťa, túto povinnosť sme si nesplnili. Úrad práce nám prídavky vydáva naďalej, takže nechápem, na čo to celé je dobré. Len šikanujete a buzerujete rodičov!
Hrnčiar, Andrej, podpredseda NR SR (2017-05-18):
Pani poslankyňa Shahzad nie je v rokovacej sále, stráca poradie. Pani poslankyňa Gaborčáková.
Bugár, Béla, podpredseda NR SR (2017-04-07):
Pani poslankyňa Šimkovičová. Pani poslankyňa Šimkovičová, máte slovo.
Heger, Eduard, podpredseda vlády a minister financií SR, poverený vedením ministerstva zdravotníctva SR (2021-03-16):
Ďakujem veľmi pekne, pán predseda. Vážené pani poslankyne, vážení páni poslanci, opäť dovoľte mi z poverenia vlády Slovenskej republiky na dnešnom rokovaní pléna Národnej rady Slovenskej republiky uviesť vládny návrh zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Dôvodom vypracovania uvedeného návrhu zákona je implementácia niektorých ustanovení nariadenia Európskeho parlamentu a Rady o kontrolách peňažných prostriedkov v hotovosti, ktoré vstupujú do Únie alebo opúšťajú Úniu, a nariadenia Európskeho parlamentu a Rady o dohľade nad trhom a súlade výrobkov. V návrhu zákona sa realizujú zmeny týkajúce sa oprávnení colných orgánov pri kontrole plnenia povinností pri preprave peňažných prostriedkov v hotovosti a upravujú sa podrobnosti dočasného zadržania peňažných prostriedkov v hotovosti a určovania ich hodnoty. Ustanovuje sa, že príslušným colným orgánom na kontrolu a prípadné pozastavenie prepustenia dovážaného výrobku do colného režimu, voľný obeh, je colný úrad, ako aj to, že colný úrad dovážaný výrobok zničí vtedy, ak tak nariadi orgán dozoru, dohľadu a kontroly. Návrhom zákona sa upravujú niektoré ustanovenia Colného zákona, zákona o Finančnej správe na základe poznatkov získaných v aplikačnej praxi. Vážené pani poslankyne, vážení poslanci, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem za pozornosť, skončil som.
P. Paška, predseda NR SR: (2007-03-21):
Otváram druhý rokovací deň 8. schôdze Národnej rady Slovenskej republiky. O ospravedlnenie na dnešnom rokovaní písomne požiadali pán poslanec Vladimír Mečiar a pán poslanec Tibor Mikuš. Budeme pokračovať v prerušenom rokovaní o informácii o výsledkoch analýzy vývoja a súčasného stavu verejnej správy a návrhoch opatrení . Včera sme rokovanie prerušili po vystúpení navrhovateľa a spravodajcu. Písomne sa prihlásil do rozpravy pán poslanec Abrhan. Nech sa páči, máte slovo.
Danko, Andrej, predseda NR SR (2017-02-01):
Ďakujem. Hlasujme o bodoch 1 až 36. Prosím, prezentujme sa a hlasujeme. (Hlasovanie.) Prítomných 141 poslancov, za 92, proti žiaden, zdržalo sa 49. Konštatujem, že sme uvedený návrh schválili.
Grendel, Gábor, podpredseda NR SR (2020-07-15):
Kolegovia, poprosím vás, môžte diskutovať... (Reakcie z pléna.) Pán poslanec Kuffa, poprosím vás. (Reakcie z pléna.) V poradí, dobre? (Reakcie z pléna.) Slovo. Pani Cigániková, poprosím aj vás, neprekrikujte sa. Prerušujem schôdzu do 9.51 hod., kým sa kolegovia upokoja. (Reakcie z pléna a ruch v sále.) (Prestávka.) (Po prestávke.)
Pellegrini, Peter, podpredseda NR SR (2020-09-22):
Pán poslanec Blcháč.
Pčolinský, Peter, podpredseda NR SR (2023-02-17):
Pán poslanec, reakcia, nech sa páči.
Kuffa, Filip, poslanec NR SR (2020-04-28):
Ďakujem za slovo. Miro, vo svojom príspevku si sa dotkol aj majetkovej ujmy, alebo teda nejakej formy odškodnenia vlastníkov za obmedzenie teda možnosti hospodárenia na svojich pozemkov. Ja len chcem povedať, že v podstate nejaký ten inštitút už odškodnenia existuje už aj dneska, hej, to nie je nejaké nóvum, ktoré, ktoré súčasná vláda teraz objavila, a že super, ideme odškodňovať, ideme platiť, ideme tu, ideme tu uviesť niečo, nejaké zámeny pozemkov zo strany štátu a tak ďalej. Len vieme, že dodnes to v podstate nefunguje, tak ako by to malo, a keby sme si zrátali v podstate všetky stupne ochrany prírody, ktoré teda existujú na Slovensku, všetky nie teda stupne, ale všetky formy, tak by sme dosiahli vysoké percento, keby toto všetko by sme mali odškodňovať, alebo teda platiť nejakú majetkovú ujmu, tak si dovolím tvrdiť, že sa nedoplatíme. A teda to som naozaj zvedavý aj do budúcna, že, že ako to ministerstvá teda aj životného prostredia, aj pôdohospodárstva nastavia, pretože dnes vieme, že tých peňazí doteraz bolo vyčleňované málo. A napríklad to, čo bolo aj vyčlenené na rok 2020, tak vieme, že už v mesiaci apríl 2020 tie finančné prostriedky boli minuté, takže na toto som zvedavý nielen ja, ale aj tí vlastníci, vlastníci pozemkov, vlastníci lesov, a v podstate oni sa tešia na to, tešia sa na to odškodňovanie, že v podstate tak, kde sú obmedzení, oni nebudú musieť robiť nič, alebo teda budú robiť obmedzene, ale peniaze aj tak dostanú, hej. Čiže tomu sú otvorení, len v podstate doteraz, doteraz to nefungovalo a ja mám obavu aj do budúcna, že ako to vôbec fungovať bude a skadiaľ teda zoberiete tie finančné prostriedky. Ďakujem.
Janckulík, Igor, poslanec NR SR (2016-03-23):
Sľubujem. (Potlesk.)
Fico, Robert, predseda vlády SR (2016-12-08):
Veľmi krátko, pán poslanec. Máme tu voľby primátorov, starostov, ktoré sú jednokolové, a platí, že ten, kto získa najviac hlasov, tak stáva sa primátorom alebo sa stáva starostom konkrétnej obce. To je vec na diskusiu, že či majú mať takéto voľby jedno alebo dve kolá. Uvedomme si, že je pomerne nízky záujem voličov o tento typ volieb. Je to pravdepodobne aj preto, že doteraz sa nám nepodarilo celkom vysvetliť význam vyšších územných celkov verejnosti. Ja som rešpektoval rozhodnutie Národnej rady. Pozrite sa, pre mňa je to dobré v tom, že nemusím chodiť dvakrát po všelijakých volebných kampaniach, pôjdem iba raz a podporím toho, o kom si budem myslieť, že je vhodný župan. Možno to na niečo je dobré, že sa ľudia skoncentrujú na to jedno jediné kolo a že budú vedieť aj ohodnotiť rozhodnutia, ktoré župani prijali, pretože máme tu napríklad jeden kraj, ktorý nebude môcť čerpať z európskych fondov na cesty, a ďalšie a ďalšie príklady. Preto ja plne rešpektujem rozhodnutie Národnej rady ohľadne jedného kola. Ak sa dohodnete na niečom inom, tak sa dohodnite. Toto je mimo vlády Slovenskej republiky.
M. Číž, podpredseda NR SR: (2009-12-03):
O ospravedlnenie na dnešnom rokovacom dni písomne požiadali poslanci Jozef Líška, Ľuboš Micheľ a Ján Slota. V zmysle schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene zákona č. 301/2005 Z. z. Trestný poriadok v znení neskorších predpisov , ktorý prerokúvame v skrátenom legislatívnom konaní, tlač 1302, spoločná správa výborov má tlač 1302a. Teraz poprosím podpredsedníčku vlády a ministerku spravodlivosti Slovenskej republiky Vieru Petríkovú, aby tento vládny návrh zákona odôvodnila.
P. Hrušovský, predseda NR SR: (2004-03-09):
(Hlasovanie.) 136 prítomných, 33 za, 1 proti, 80 sa zdržalo, 22 nehlasovalo. Návrh sme neschválili. Teraz poprosím pána poslanca Gála, aby uvádzal jednotlivé hlasovania. Najskôr tie, ktoré sú uvedené v spoločnej správe, a potom návrhy, ktoré boli podané v rozprave. Nech sa páči, pán poslanec Gál.
Zmajkovičová, Renáta, podpredsedníčka NR SR (2012-09-25):
Pán poslanec Sulík.
Pellegrini, Peter, predseda NR SR (2024-02-27):
Pani poslankyňa Remišová. Môžte ísť, keď máte záujem, pán Dostál, tam je papier, môžte ísť, nemusíte tu vôbec sedieť. Môžte sa ísť podpísať.(Potlesk.) Pani poslankyňa Remišová.
Laurenčík, Milan, podpredseda NR SR (2021-05-04):
Prezentujme sa hlasujme. (Hlasovanie.) Prítomných 133, za 1, proti 86, zdržalo sa 46, hlasovali všetci. Uvedený návrh sme neschválili.
Poliačik, Martin, poslanec NR SR (2012-08-09):
Richard, som veľmi rád, že tento prejav odznel na pôde Národnej rady, som veľmi rád, že je na zázname. Ináč, je veľmi zaujímavé sledovať, že tých 8 dní počas diskusie bola opozícia opakovane vyzývaná, aby hovorila k veci, aby hovorila presne o tom, o čom ten zákon je. A v momente, keď príde asi najvecnejší príspevok, ktorý sme tu v tej diskusii mali, tak skoro všetci, ktorí mali možnosť si ho vypočuť, tak jednoducho odišli a po niekoľkých minútach už zrejme neboli schopní sa na číre fakty a grafy sústrediť. Preto som rád, že je to na zázname, preto som rád, že si povedal to, čo si na konci povedal. Jedného pekné dňa to, čo si povedal v tomto príhovore, sa vytiahne na svetlo božie a myslím, že budú pravdivé tvoje slová, že by sa nemalo diať to, čo sa teraz deje, pretože to spôsobí obrovské problémy. Bez ohľadu na to, ako je kto ideologicky nastavený, čísla hovoria za seba. A nevidel som počas celej diskusie žiadne fakty, ktoré by potvrdili, že pozícia, na ktorej dnes stojí strana SMER, je tá správna a pravdivá a že niečo z toho, čo si v tejto prezentácii povedal, nie je pravda. A ak je pravda to, čo tu je, tak potom by sme si mali veľmi dobre zapamätať tváre ľudí, ktorí za tento zákon zahlasujú, lebo to budú tí, ako si povedal, ekonomickí kriminálnici, ktorí prispejú k dokonalému zruinovaniu ekonomiky tejto krajiny. Som rád, že to odznelo. A jedného dňa si tie tváre budú pamätať aj naše deti. Ďakujem.
Krajniak, Milan, poslanec NR SR (2017-03-28):
Pán kolega Číž, dneska ste sa rozbiehali trochu pomalšie, až som sa obával, že, že ako to dopadne, ale nakoniec to stálo za to, presviedčali ste nás tu plamenne, že pán Kočner je gauner, ale to nemusíte. To si my všetci dávno myslíme a dokonca budeme za zrušenie milostí pre pána Kočnera aj hlasovať. S veľkou radosťou. Len som veľmi zvedavý, ako budú hlasovať za zrušenie milostí pre pána Kočnera vaši kolegovia a ako budete hlasovať aj vy osobne, na to som naozaj zvedavý. Takže dobíjali ste sa svojím emotívnym prejavom do otvorených dverí, radi zrušenie milostí pre pána Kočnera podporíme, to vám môžem sľúbiť.
Blanár, Juraj, podpredseda NR SR (2023-03-14):
Takže máme zákon uvedený. Teraz poprosím pána spravodajcu z výboru pre financie a rozpočet pána predsedu Mariána Viskupiča, aby informoval o výsledku rokovania výboru o tomto návrhu zákona, odôvodnil návrh a stanovisko gestorského výboru. Nech sa páči.
Laššáková, Jana, podpredsedníčka NR SR (2014-09-23):
Na vystúpenie pani poslankyne nie sú faktické poznámky. Nech sa páči, pán poslanec Kuffa, máte slovo. Poznámky máte napísané všetky; som vyplnila čas. Nech sa páči, poďte.
Laurenčík, Milan, podpredseda NR SR (2022-06-28):
Ďakujem vám obom a prerušujem rokovanie o tomto bode programu. Kolegyne, kolegovia, to je zrejme na dnes všetko. Program, ktorý bol pripravený, sme zvládli. Takže končím dnešný rokovací deň. Stretneme sa zajtra o deviatej hodine, kedy by sme mali prerokovať tie body, ktoré prepadli v poradí a budú zaradené zajtra na rokovanie. Prajem vám všetkým pekný večer. (Prerušenie rokovania o 18.38 hodine.) 20
J. Brocka, poslanec: (2002-02-08):
I. Presperín, podpredseda NR SR: Pán poslanec Delinga. P. Delinga, poslanec: Ďakujem pekne. Chcem sa pripojiť k tomu, čo povedal pán poslanec Baco, že táto vec má skutočne dve dimenzie. Nemôžeme upierať predkladateľovi snahu, aby pomohol niektorým obyvateľom na dedinách využiť, povedzme, priestor, ktorý by potrebovali na výstavbu rodinných domov, ale chýba nám tu určitá inventarizácia, o koľko takých prípadov ide, či toto nie je skutočne len nejaký subjektívny názor. Takisto si myslím, že závažnejší prípad je otázka vlastníckych vzťahov, ich evidencia, usporiadanie a že by bolo lepšie, keby sme sa pustili týmto smerom, a po tretie, ak by sme mali v druhom čítaní posudzovať tento návrh zákona, tak v každom prípade, nemôžeme pripustiť, aby orgán, ktorý sa vyjadruje k takejto závažnej veci mal len odporúčacie stanovisko, potom by vlastne rokoval o ničom a zbytočne by sa ten proces byrokratizoval. Nemohli by sme pripustiť a nemôžeme pripustiť, aby orgán ochrany pôdneho fondu, to znamená v tomto prípade štátny orgán, nemal zásadné stanovisko, či stavať na týchto pozemkoch, či ich vyňať alebo nevyňať. Otázka ceny za zábery. Tiež by sa o nej mohlo diskutovať aj z hľadiska valorizácie, aj z hľadiska účelu, pre ktorý sa vlastne pôda bude využívať v budúcnosti. Takže tieto problémy sú „zvrchovatejšie“ a sú vrstvené a nie je dobré, keď potom niektorí poslanci zabiehajú do politických záležitostí, lebo tu ide o výsostne odbornú záležitosť, ktorú treba posúdiť kvalifikovane a zobrať do úvahy aj stanoviská štátnej správy. Ďakujem pekne. I. Presperín, podpredseda NR SR: Pán poslanec Baco sa môže vyjadriť, ak chce. Nie. Pán poslanec Cuper, procedurálny návrh? Lebo ja som ukončil faktické. Nech sa páči. J. Cuper, poslanec: Ja by som chcel dať procedurálny návrh, aby pán poslanec Brocka inovoval svoje vystúpenia, aby dopĺňal zoznam, o ktorom pán Baco z taktných dôvodov pomlčal, aj o privatizérov KDH a ich vily, napríklad pána Mitru alebo jeho niektorých ďalších milých kolegov, Kňažka, pán Brocka, tú otrepanú pesničku treba nejakým spôsobom inovovať. Ďakujem. I. Presperín, podpredseda NR SR: Vyhlasujem rozpravu o tomto bode za skončenú. Pán navrhovateľ, chcete sa vyjadriť? Nie. Pán spravodajca, nie. Vyhlasujem tento bod za prerušený, budeme pokračovať ďalším bodom programu. Pán podpredseda Bugár vedie.
Pčolinský, Peter, podpredseda NR SR (2023-02-14):
Pán poslanec Šefčík.
Laurenčík, Milan, podpredseda NR SR (2021-01-13):
Pán poslanec, počas hlasovania nemôžeme dávať procedurálny návrh. Nech sa páči, pokračujte. (Reakcia z pléna.)
B. Bugár, podpredseda NR SR: (2005-03-17):
R. Nemcsics, poslanec: Ďakujem pekne, vážený pán predsedajúci. Vážené panie poslankyne, vážení poslanci, predseda Národnej rady Slovenskej republiky rozhodnutím č. 1051 z 21. februára 2005 pridelil doplnenie zoznamu podnikov a zoznamu majetkových účastí štátu na podnikaní iných právnických osôb zahrnutých do privatizácie (tlač 1043) Výboru Národnej rady Slovenskej republiky pre hospodárstvo, privatizáciu a podnikanie na prerokovanie do 11. marca 2005 s tým, že Národnej rade Slovenskej republiky podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady pre hospodárstvo, privatizáciu a podnikanie o predmetnom materiáli rokoval na svojej schôdzi dňa 9. marca za účasti štátnej tajomníčky ministerstva hospodárstva a uznesením č. 522 odporučil Národnej rade doplnenie zoznamu podnikov a zoznamu majetkových účastí štátu na podnikaní iných právnických osôb zahrnutých do privatizácie zobrať na vedomie. Správu výboru o výsledku prerokovania doplnenia zoznamu podnikov a zoznamu majetkových účastí štátu na podnikaní iných právnických osôb zahrnutých do privatizácie výbor uznesením č. 533 z 10. marca 2005 schválil. Výbor Národnej rady pre hospodárstvo, privatizáciu a podnikanie odporúča Národnej rade Slovenskej republiky doplnenie predmetného zoznamu vziať na vedomie a prijať uznesenie, ktoré je v prílohe správy. Ďakujem, pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2014-09-10):
Pán poslanec Mičovský.
Hrnčiar, Andrej, podpredseda NR SR (2016-09-14):
Končím možnosť nahlásiť sa s faktickými poznámkami. O slovo požiadal pán spravodajca. Pán poslanec Mihál, nech sa páči.
Blaha, Ľuboš, poslanec NR SR (2017-12-06):
Ďakujem pekne. Dovoľte kolegom z európskeho výboru pripomenúť, že o dvanástej máme zasadnutie v miestnosti č. 149. Ďakujem.
Blanár, Juraj, podpredseda NR SR (2022-02-15):
S faktickou pán poslanec Mizík.
Dostál, Ondrej, poslanec NR SR (2018-11-27):
No vidíte, pán poslanec, ten rokovací poriadok, ako by sa vám teraz zišlo, keby ste mohli viacej hovoriť. Ja by som kľudne aj dal všeobecný súhlas na to, že môžete dlhšie hovoriť. Lebo, kto iný, ako predkladateľ návrhu zákona by mal vysvetliť, akým spôsobom sa stavia k pripomienkam prezidenta, ktorý vetoval zákon? No škoda, možnože časom zmeníme aj zákon o rokovacom poriadku. A, pán poslanec, menovali ste pozitíva toho zákona, teda obmedzenie, že nemôže strana prijať viac ako 300-tisíc euro ročne od jedného subjektu. Tam by ma vcelku zaujímalo, že či reálne taká situácia nastala, že nejaká politická strana od oligarchu alebo od koho prijala viac ako 300-tisíc. Myslím teraz oficiálne, nemyslím také vlastnou hlavou financovanie, ale také legálne priznanie. Argumentovali ste, že ten zákon obsahuje zverejňovanie pôžičiek politických strán alebo zverejňovanie dodávateľov, ktorí dodávajú nad 25-tisíc ročne. Ale teda opravte ma, ak sa mýlim, nič z tohoto pán prezident nenamieta a neargumentuje, že tieto veci treba vypustiť zo zákona. Pokiaľ ide o názov strany. Ja súhlasím s tým, že strany by si nemali pestovať kult svojho predsedu a teda tiež sa mi nepozdáva prax, keď je meno, priezvisko predsedu strany v názve strany, ale nemyslím si, že to treba zakazovať zákonom. A teda to je veľmi zaujímavý výklad, že treba rozlišovať pojem sloboda a meno Sloboda, to znamená, že ľudia, ktorí majú meno, ktoré zároveň je aj všeobecným pojmom, budú môcť mať svoje priezvisko v názve strany a tí ostatní, ostatní nie. Už viac mi asi neostane času. Ďakujem.
Blanár, Juraj, podpredseda NR SR (2023-02-08):
S faktickou poznámkou pán predseda výboru Karahuta.
Hrušovský, Pavol, podpredseda NR SR (2010-12-15):
Panie poslankyne, páni poslanci, vyhlasujem rozpravu o tomto bode programu za skončenú. Pán spoločný spravodajca mi oznámil, že sa nechce vyjadriť v záverečnom slove, preto prerušujem rokovanie 9. schôdze Národnej rady. Aj na základe oznámenia pána predsedu budeme pokračovať v rokovaní o 17.00 hodine hlasovaním o jednotlivých prerokovaných bodoch programu 9. schôdze. Vyhlasujem prestávku do 17.00 hodiny. (Prerušenie rokovania o 16.05 hodine.) (Pokračovanie rokovania o 17.00 hodine.)
Dostál, Ondrej, poslanec NR SR (2017-03-28):
Pán poslanec Hrnko, ona honba za spravodlivosťou stála tisícky životov a niekedy aj milióny životov, ale je dosť cynické spomínať to práve v tomto prípade, lebo tu sa nebavíme o náprave nejakej privatizačnej krivdy alebo nejakého daňového podvodu, čo je, je to úplne bežné, že, že odmietate, aby bola zjednaná spravodlivosť aj v takýchto veciach. Tu sa bavíme o Mečiarových amnestiách, tu sa bavíme o únose Michala Kováča mladšieho, a keď sa bavíme o týchto veciach, tak k nim patrí aj vražda Róberta Remiáša. Čiže aj tento prípad stál jeden ľudský život a nebola za tým žiadna honba za spravodlivosťou. Naopak, bola za tým, bolo za tým brutálne porušenie práva, brutálne porušenie spravodlivosti, honba za mocou, honba za peniazmi.
Bugár, Béla, podpredseda NR SR (2011-03-25):
Nech sa páči. Pán predseda, môžte reagovať na faktické poznámky.
P. Hrušovský, predseda NR SR: (2005-01-20):
(Hlasovanie.) 121 prítomných (Potlesk.) 97 za návrh, 12 sa zdržalo, 12 nehlasovalo. Konštatujem, že návrh sme schválili. Panie poslankyne, páni poslanci, vyhlasujem rokovanie 35. schôdze Národnej rady Slovenskej republiky za skončené. Ďakujem pekne. (Rokovanie 35. schôdze NR SR sa skončilo o 19.22 hodine.)
Figeľ, Ján, podpredseda NR SR (2015-06-17):
Ďakujem pekne aj ja. Pán poslanec Fronc si nežiada reagovať. Ďalším rečníkom prihláseným do rozpravy je pán Martin Poliačik. Kým začne, chcem privítať na balkóne študentov a mládež z Gymnázia z Fiľakova. Vitajte medzi nami. (Potlesk.) Nech sa páči, pán kolega Poliačik.
Bugár, Béla, podpredseda NR SR (2016-10-25):
Pán poslanec Poliačik.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 127 poslancov, zdržalo sa 18 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem pekne, pán spravodajca. Teraz poprosím keby ste ešte zostali, pretože budeme pokračovať hlasovaním v prvom čítaní o vládnom návrhu zákona o komoditnej burze a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 484). Nech sa páči, uveďte hlasovanie.
Blcháč, Ján, poslanec NR SR (2023-06-14):
Ďakujem pekne. Bolo to symbolické posledné vystúpenie v rozprave od pána Kuriaka, ktorý vlastne takým spôsobom zaklincoval, že spomenul meno pána bývalého ministra pôdohospodárstva Samuela Vlčana, vďaka ktorému vlastne a ktorého afére, ktorý, kde sa prevalila nejaká aféra, pravdepodobne korupčná, nevieme, ako to bolo, nechcem to predikovať, ale vďaka tomu tu sedíme teraz dva dni a rokujeme o programovom vyhlásení novej úradníckej vlády a posudzujeme ho z každej strany. Tak, tak to som len tak chcel pripomenúť, že vlastne vy keď hovoríte o nejakých mafiách, o nejakých korupciách, tak teraz týmto, týmto obdobím vlastne, ktoré prechádzame, by ste si mali uvedomiť, že ste stratili nálepku, vy ako OĽANO, nejakého protikorupčného hnutia, o ktorú ste sa tak vehementne snažili. Ďakujem pekne.
Viskupič, Marián, poslanec NR SR (2022-10-26):
Len oznámim, hlasujeme zajtra 11.00 h. Ďakujem pekne.
Pellegrini, Peter, predseda NR SR (2015-09-18):
Ďakujem pekne. (Krátka prestávka.) (Po prestávke.)
M. Mamojka, poslanec: (2008-02-05):
(Prerušenie rokovania o 12.02 hodine.) (Pokračovanie rokovania o 14.02 hodine.)
Richter, Ján, minister práce, sociálnych vecí a rodiny SR (2017-03-22):
Ďakujem pekne za slovo. Vážená pani podpredsedníčka Národnej rady, vážené panie poslankyne, páni poslanci, vláda Slovenskej republiky v programovom vyhlásení na roky ´16 až ´20 vyjadrila svoj zámer zvýšiť materské. V súlade s týmto zámerom sa predkladá návrh zákona o sociálnom poistení, ktorý navrhuje zvýšenie materského zo súčasných 70 % denného vymeriavacieho základu na 75 percent. To znamená, že osobám poberajúcim materské vznikne nárok na približne 100 % čistého príjmu, ktorý dosahovali pred vznikom nároku. Uvedené opatrenie vyjadruje snahu pokračovať aj naďalej vo finančnej podpore rodín s deťmi. Maximálna mesačná suma materského sa zvýši až na 1 350 eur pri 31-dňovom mesiaci oproti pôvodnej sume, ktorá bola vo výške 1 260 eur. U týchto novoprijatých dávok dôjde k nárastu mesačne o 90 eur. Navrhovaným zvýšením materského sa zaradíme medzi členské krajiny Európskej únie s najvyššou sadzbou materského. Spoločná správa výborov Národnej rady Slovenskej republiky neobsahuje k predmetnému návrhu zákona žiaden pozmeňujúci návrh, preto vás prosím o podporu pri hlasovaní o návrhu zákona ako o celku. Ďakujem, skončil som.
Bugár, Béla, podpredseda NR SR (2017-03-28):
Pani poslankyňa, asi nechcete? Ďakujem pekne. Takže vyhlasujem rozpravu o tomto bode programu za skončenú. Pani ministerka, chcete sa? Pán spravodajca? Nie. Takže, vážené kolegyne, kolegovia, pristúpime k hlasovaniam, budeme mať trinásť hlasovaní, takže vyzývam vás, aby sme sa sústredili, a o také dve minúty, keď sa usadíte, pristúpime k jednotlivým hlasovaniam. (Dvojminútová prestávka.) (Po prestávke.)
Kamenický, Ladislav, poslanec NR SR (2014-10-30):
Teraz môžeme pristúpiť k hlasovaniu o pozmeňujúcom návrhu, ktorý podal poslanec Michal Bagačka.
Pčolinský, Peter, podpredseda NR SR (2023-03-23):
Tak prepadne prvýkrát.
Pellegrini, Peter, podpredseda NR SR (2020-04-07):
Ďakujem veľmi pekne. Dávam teraz slovo spoločnej spravodajkyni z výboru pre pôdohospodárstvo a životné prostredie pani poslankyni Anne Zemanovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Tomáš, Erik, poslanec NR SR (2022-05-05):
Pán kolega Kazda, ďakujem za vecné vystúpenie. Ja mám takéto, takúto diskusiu radšej. Vy ste hovorili, že nie každý dôchodca potrebuje ten tzv. 14. dôchodok, lebo ťažko sa už baviť o 13. dôchodku tak, ako je nastavený. Ale my ideme podľa vzoru vlády. Vláda nastavila ten tzv. 13. dôchodok tak, že to dáva každému dôchodcovi, ale, samozrejme, odstupňované podľa výšky dôchodkov, od 300 pre tých nižšie príjmových až po 50 euro pre tých vyššie príjmových, čiže tu len prenášame vlastne to, čo nastavila vaša vláda. Druhá vec. Odkiaľ na to peniaze? Naozaj sa nebudem opakovať, ale veď aj strana SaS viackrát vytkla tejto vlastnej vláde, v ktorej je, výdavky napríklad na plošné testovanie a podobne, a to boli neuveriteľné sumy v stovkách miliónov eur. A sú tu nadpríjmy 3,5 mld. za dva roky, napožičiavané peniaze, čiže tie peniaze sú, ale ja aj otvorene ako ľavičiar, keď sa bavíme teda hodnotovo, hovorím, že my nemáme ani problém s tým mimoriadnym zdanením, buď monopolov, alebo bánk. Len banky za minulý rok mali zisky 740 mil. eur, pokiaľ si pamätám, čiže otvorene sa aj k tomu hlásime, no a rokujeme s ministrom práce. Rokujeme o týchto našich návrhoch, mali sme tieto pracovné rokovania, sú veľmi korektné, uvidíme, čo z toho bude. Takže myslím, že sa, pristupujeme k tomu vecne a ten hodnotový rozdiel medzi nami a vami tu je, ale ten, ten je podľa mňa v poriadku, a preto hovorím, že ďakujem za tú, za tú vecnú poznámku. Pozrite sa, nič to nemení na tom, že 13. dôchodok takzvaný ste vyplatili skôr, lebo to sú peniaze, ktoré by dôchodcovia aj tak mali, nedostali nič navyše a my každý mesiac za stranu HLAS skúšame niečo pre nich urobiť. To nie je len teraz, že 14. dôchodok. Predtým to bola mimoriadna valorizácia, jednorazové príspevky. Zatiaľ ste nič neschválili a naozaj tá finančná kríza tu, resp. tá krí... (Prerušenie vystúpenia časomerom.)
Viskupič, Jozef, poslanec NR SR (2012-08-02):
Vážená pani predsedajúca, dovolil by som si na žiadosť dvoch poslaneckých klubov, poslaneckého klubu Obyčajných ľudí a nezávislých osobností a poslaneckého klubu SDKÚ – DS, zvolať alebo požiadať o zvolanie poslaneckého grémia z dôvodu pochybností práve ohľadom prejednávaného bodu a jeho zaradenia do schôdze. Ďakujem. Ihneď.
Jurinová, Erika, podpredsedníčka NR SR (2014-02-05):
Nech sa páči do rozpravy, pán poslanec Hlina. (Reakcie z pléna.) Prerušíme diskusiu navrhovateľa so spravodajcom a dáme priestor pánovi poslancovi Hlinovi. Nech sa páči.
R. Kaliňák, podpredseda vlády a minister vnútra SR: (2008-05-22):
Čo ale máme problém, je práve tá kombinácia všeobecnej časti, čo by sme asi mali možno nejakým spôsobom dopilovať, lebo čisto z toho praktického hľadiska, ak hovorí paragraf všeobecnej časti, že ak sa hovorí o pojme škoda, myslí sa tým minimálne malá, mali by sme si ten výklad dokončiť a takýmto spôsobom ho budeme dávať aj policajtom, aby pre každý prípad toto, samozrejme, vedeli. A viem presne, čo máte na mysli a súhlasím s tým, čo ste, samozrejme, v tomto prípade povedali. Ďakujem pekne. Skončil som, pani podpredsedníčka.
S. Becík, minister pôdohospodárstva SR: (2008-10-22):
Návrh zákona bol vypracovaný na základe Plánu legislatívnych úloh vlády Slovenskej republiky na rok 2008. Cieľom návrhu zákona je spresniť niektoré pojmy v oblasti geodetických a kartografických činností, predovšetkým v súvislosti s transpozíciou smernice INSPIRE. Ďalej je predmetom návrhu zákona vytvorenie legislatívnych podmienok na poskytovanie geografických informácií prostredníctvom internetu, spresnenie súčinnosti jednotlivých orgánov štátnej správy pri spravovaní základnej bázy údajov pre geografický informačný systém, ako i úprava sankcií pri porušení poriadku na úseku geodézie a katastra. Ďalšie zmeny a doplnenia návrhu zákona súvisia s implementáciou smernice Európskeho parlamentu a Rady 2007/2 Európskeho spoločenstva zo 14. marca 2007, ktorou sa zriaďuje infraštruktúra pre priestorové informácie v Európskom spoločenstve (INSPIRE). Napriek tomu, že ministerstvo životného prostredia pripravuje nový zákon, ktorým transportuje túto smernicu, smernica sa významne dotýka aj činnosti rezortu geodézie, kartografie a katastra. Rezort je jedným z kľúčových účastníkov implementácie smernice, pretože garantuje referenčné geodetické systémy a údaje. Návrh novely zákona je v súlade s Ústavou Slovenskej republiky a s ostatnými všeobecne záväznými právnymi predpismi. Návrh novely zákona je v súlade s medzinárodnými zmluvami a inými medzinárodnými dokumentmi, ktorými je Slovenská republika viazaná. Vážený pán predseda Národnej rady, vážení poslanci, prosím o podporu uvedeného materiálu. Ďakujem za slovo.
Hrnčiar, Andrej, podpredseda NR SR (2017-04-05):
Pán poslanec Uhrík.
Laššáková, Jana, podpredsedníčka NR SR (2013-12-18):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči, pán spravodajca, máte slovo.
Glváč, Martin, podpredseda NR SR (2019-06-25):
Pán poslanec Blanár.
Danko, Andrej, podpredseda NR SR (2024-05-21):
Pán poslanec Ledecký.
Paška, Pavol, predseda NR SR (2013-09-19):
(Hlasovanie.) 133 prítomných, 114 za, 3 proti, 16 sa zdržali. Návrh sme schválili. Pán poslanec Kadúc uvedie v prvom čítaní hlasovanie o návrhu skupiny poslancov na vydanie zákona o lobingu, tlač 568. (Hlasovanie o návrhu skupiny poslancov Národnej rady Slovenskej republiky na vydanie zákona o lobingu a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 568.)
Kuriak, Milan, poslanec NR SR (2020-07-09):
Ďakujem za slovo. Kolega Tomáš, ako mladý človek a poslanec si vystihol dobre časť problémov, s ktorými podnikatelia naozaj zápasia. Podnikal som takmer 25 rokov, zamestnával desiatky ľudí, nečakal som, kedy mi pípne výplata na účet, ale makal som. Vyhrnul som si rukávy a z požičaných peňazí som začal podnikať, najprv živiť sám seba, potom moju rodinu a potom desiatky ďalších. Počas tohto môjho podnikania som od štátu nežiadal žiaden stimul ani som nechcel byť odkázaný na, na nejakú pomoc. Chcel som len jediné, aby, aby ma štát nešikanoval kontrolami, zbytočnou byrokraciou. Nezabudnem na niektoré situácie, že počas jedného dňa som mal tri kontroly, že za celé doobedie ma tak kontroly vyčerpali, že mal som čo robiť, aby, aby som do večera sa vládal venovať podnikaniu a práci v službách, ktorá nie je vôbec jednoduchá. Teším sa, že nastal čas, kedy konečne malí a strední podnikatelia bu..., budú podporovaní od, od štátu a budú cítiť podporu od súčasnej vlády. Ďakujem.
Laurenčík, Milan, podpredseda NR SR (2021-11-11):
Pani poslankyňa Zita Pleštinská s faktickou poznámkou.
Bugár, Béla, podpredseda NR SR (2011-02-08):
Na vystúpenie pána poslanca s faktickými poznámkami štyria. Končím možnosť sa prihlásiť do faktických. Pán poslanec Jurčík, bohužiaľ. Takže, pán poslanec Somogyi, nech sa páči.
Grendel, Gábor, podpredseda NR SR (2023-02-02):
Dávam slovo spoločnému spravodajcovi z výboru pre hospodárske záležitosti pánovi poslanci Karolovi Galekovi, aby informoval Národnú radu o výsledkoch rokovania výborov a aby odôvodnil návrh a stanovisko gestorského výboru.
R. Zajac, minister zdravotníctva SR: (2003-01-14):
Vážený pán predseda, vážené panie poslankyne, vážení páni poslanci. Som presvedčený, že na základe oboznámenia sa so skutočnosťami, ktoré sú uvedené v návrhu, podporíte tento návrh a schválite ho. Ďakujem pekne.
Jurinová, Erika, podpredsedníčka NR SR (2015-09-30):
Pán poslanec Kadúc.
Paška, Pavol, predseda NR SR (2013-10-23):
Hlasujeme. (Hlasovanie.) 141 prítomných, 62 za, 78 sa zdržalo, 1 nehlasoval. Návrh sme neschválili.
P. Minárik, poslanec: (2004-12-01):
Predseda Národnej rady Slovenskej republiky svojím rozhodnutím č. 968 pridelil na prerokovanie tento zákon výboru pre financie, rozpočet a menu a Ústavnoprávnemu výboru Slovenskej republiky. Obidva uvedené výbory prerokovali predmetný zákon v stanovenom termíne. Gestorský výbor nedostal do začatia rokovania o predmetnom zákone žiadne stanoviská poslancov Národnej rady, ktoré by boli v súlade s § 75 ods. 2 zákona o rokovacom poriadku. K predmetnému zákonu výbory, ktoré o ňom rokovali, zaujali nasledovné stanovisko. Výbor pre financie, rozpočet a menu prijal platné uznesenie s odporúčaním zákon schváliť so všetkými pripomienkami pána prezidenta. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých poslancov výboru. Za návrh hlasovali 4, proti návrhu nebol nikto, hlasovania sa zdržali 4. V bode IV spoločnej správy máte aj pripomienky pána prezidenta. Všetkých 5 pripomienok odporúča výbor pre financie, rozpočet a menu schváliť, prvá sa týka svojho zaradenia jedného z bodov predmetného zákona, dve sa týkajú upresnenia formulácie a dve sa týkajú už aj vzhľadom na dnešný dátum lehoty účinnosti a lehoty, ktorou zákon zaväzuje. Gestorský výbor na základe stanovísk, teda hlavne svojho stanoviska odporúča Národnej rade predmetný zákon schváliť s týmito všetkými zmenami. Gestorský výbor ma poveril, aby som predniesol túto spoločnú správu na pléne s tým, že mám zmocnenie, aby som navrhol hlasovanie. Budem navrhovať hlasovať o všetkých pripomienkach pána prezidenta naraz s odporúčaním gestorského výboru schváliť ich. Pán predseda, to je všetko z mojej strany, otvorte rozpravu.
Borec, Tomáš, minister spravodlivosti SR (2014-03-26):
Veľmi pekne ďakujem za slovo, pán predseda. Dovoľte, aby som ako predkladateľ predložil vládny návrh zákona, ktorým sa mení a dopĺňa zákon o ochrane osobných údajov a o zmene a doplnení niektorých zákonov. Tento návrh zákona bol vypracovaný a predložený na rokovanie vlády Slovenskej republiky ako iniciatívny materiál predsedu vlády Slovenskej republiky. Predloženým návrhom zákona sa zabezpečuje úprava ustanovení súvisiacich s plnením povinností pri spracovaní osobných údajov na strane subjektov, na ktoré sa súčasný platný zákon o ochrane osobných údajov vzťahuje. Návrh zákona v tejto súvislosti reflektuje najmä na vzťah medzi prevádzkovateľom a oprávnenou osobou, ktorá u prevádzkovateľa prichádza do styku s osobnými údajmi, ako aj na plnenie informačnej povinnosti voči prevádzkovateľovi v prípade porušenia zákona o ochrane osobných údajov. Najvýraznejšou zmenou v predkladanom návrhu zákona je zavedenie fakultatívnosti a úprava rozsahu a výšok pokút, čím sa zmiernia dopady z hľadiska správneho trestania, pokiaľ dôjde k porušeniu povinností pri spracovaní osobných údajov alebo k nezabezpečeniu primeraných podmienok na výkon kontroly, či k mareniu výkonu kontroly. Návrhom zákona sa tak znižuje administratívna a finančná záťaž. Vláda Slovenskej republiky schválila tento návrh zákona na svojom rokovaní dňa 19. marca tohto roku. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a súčasne je v súlade aj s právom Európskej únie. Ďakujem pekne, skončil som.
Blcháč, Ján, poslanec NR SR (2021-07-01):
Áno, ďakujem za slovo. Ja by som chcel upriamiť pozornosť predkladateľov, ktorých je viacero, že majú to naozaj veľmi ťažké, pretože už z tých prvých dvoch vystúpení pána kolegu Takáča a Suju a bude nasledovať vystúpenie v rozprave pána kolegu Filipa Kuffu, to sú ľudia, ktorí žijú v regiónoch, majú svoje skúsenosti a majú svoje dáta, ktoré tu počúvame, a mali by ste to brať do úvahy aj tie návrhy, ktoré predkladajú, že by sa mal tento návrh zákona stiahnuť. A nech podlieha riadnemu pripomienkovaciemu konaniu. Tie dáta, ktoré tu predkladajú, potvrdzujú to, že ten zákon, ten návrh zákona naozaj bazíruje na dátach, ktoré asi nie sú celkom správne, pretože keď hovoríme o drevospracujúcom priemysle na Slovensku, mohol by som vám menovať kvantum významných firiem, ktoré pôsobia či už v regióne Liptov, alebo iných regiónoch. Poznám jednu firmu v Rajeckých Tepliciach, ktorá vyrába prierezy na okná a dvere, a je unikátna. Je najväčším konkurentom celoeurópskom meradle. Toto všetko možno by bolo treba brať do úvahy okrem tých vecí, ktoré sa týkajú zamestnanosti a podobne. A tiež som zachytil náznak kritiky od pána kolegu Mičovského, bývalého ministra pôdohospodárstva, ktorý je dokonca lesník, a tiež má zrejme vystúpenie skôr kritické ako pozitívne. Takže ja by som sa chcel tiež prihovoriť, ako navrhoval pán kolega Suja, aby sa predsa len, aby sme sa vrátili z kratšej cesty a riadne to premysleli.
M. Hort, podpredseda NR SR: (2008-01-30):
Poprosím o pokoj v rokovacej sále, naozaj má každý možnosť prihlásiť sa či s faktickou poznámkou, či v rozprave. Pani poslankyňa Darina Gabániová, nech sa páči.
Šeliga, Juraj, poslanec NR SR (2021-12-09):
Ďakujem pekne, pán predseda. V súvislosti s tým, čo povedal pán predseda Fico, si vás dovoľujem požiadať a poprosiť, aby ste zvolali poslanecké grémium, aby sme si urobili poriadok v interpretácii toho ústavného zákona, prípadne, ak sa na tom dohodneme na poslaneckom grémiu, aby zasadol potom ústavnoprávny výbor, pretože zvyk... zvyknú byť potom okolo toho nejasnosti a otázky Európskej únie sú mimoriadne vážna vec, samozrejme, opozícia má právo podávať takéto návrhy, akurát keď nie je zaradený do programu, podľa mňa nie je možné, aby platilo takéto stanovisko. Predpokladám, že pán Fico bude so mnou nesúhlasiť, a bolo by dobré si v tom urobiť poriadok cez aj grémium, aj následne výbor, ak súhlasíte, pán predseda.
Glváč, Martin, podpredseda NR SR (2019-06-27):
S reakciou pani poslankyňa Verešová. Nech sa páči.
Blanár, Juraj, podpredseda NR SR (2022-09-21):
Ďakujem. Evidujem, pán navrhovateľ. Teraz udeľujem slovo pani spravodajkyni poslankyni Monike Kaveckej, ktorá je za gestorský výbor pre zdravotníctvo, a prednesie nám spravodajskú informáciu. Nech sa páči, pani spravodajkyňa.